Bjørn Tore Grøtte

Bjørn Tore Grøtte (født 1978) er en norsk journalist, programleder, forfatter, artist og redaktør. Han vokste opp på Lundamo i Melhus kommune, men ble senere bosatt på Rosenborg i Trondheim. Han jobber som kanalsjef i NRK Radio, med ansvar for NRK P1, NRK P1+, NRK P3, NRK P13, mP3, NRK Radio Super og NRK Sapmi. NRK P1 er landets største radiokanal. 

Grøtte begynte i NRK i 2002, da som DJ på NRK NRK P3, hvor han ledet formiddagsprogrammet Folkets Hus. Senere ble han prosjektleder for radioprogrammet Are og Odin og kanalens festivalsatsninger. Siden 2005 har han innehatt ulike lederjobber i NRK. Han var formatsjef, radiosjef og redaktør i NRK P3 fram til 2018, da ble han kanalsjef i NRK P1. Han var også produsent for TV-serien Skam, som NRK publiserte på nett-TV fra 2015 til 2017.

Før han begynte i NRK var Grøtte journalist i Adresseavisen og i Radio 1. Han har også vært frilansjournalist og er publisert i Klassekampen, Dagsavisen, og i en rekke lokale aviser, blant annet Hitra-Frøya og Trønderbladet.

I 2013 debuterte Grøtte som forfatter på Snøfugl forlag med barneboken Hitrakongen. Høsten 2021 kom en ny bok om Hitrakongen, denne gang på Forlaget Marvin. Samtidig ble det også gitt ut en barneplate fra samme univers om Hitrakongen. Plata er laget i samarbeid med komponist Martin Myhre Olsen. Både boka Hitrakongen, hjelp nå skal han på ferie og plata Hitrakongen har fått svært god mottakelse.

Som tekstforfatter og låtskriver samarbeider Grøtte blant annet med bandet B-gjengen, blant annet på singelen "Gamle Kompisa". Låta kom høsten 2022, og ble produsert av Ulf Risnes  fra Tre små kinesere  Grøtte har også skrevet sangen "Hei kjære Trondheim" sammen med Petter Wavold. Den fremføres av Musikalfabrikken.

Referanser 

Ansatte i NRK
Norske barnebokforfattere
Fødselsdato ikke oppgitt